Majoitus

Majoitus on osa jokaista usean päivän matkaa; ja se voi olla monenlaista telttailusta luksushotellin sviitissa nukkumiseen.

Majoituksen löytäminen
Majoituksen löytäminen voi joissakin tilanteissa olla jopa ärsyttävää kokemus. Majoituksen voi hankkia kahdella tavalla; joko varaamalla sen ennen matkaa tai paikan päällä.

Varaaminen ennen matkaa
Jos majoitus on jo valmiiksi varattu et joudu miettimään missä nukut ensimmäisen yön. Etenkin jos matka suuntautuu suosittuun matkailukohteeseen majoitus kannattaa varata ajoissa.

Varaaminen voi tapahtua:
 * netissä
 * matkatoimiston kautta
 * puhelimitse

Joissakin tapauksessa (etenkin halvoissa hotelleissa) voi saapuessa huomata että huone on jo myyty jollekin toiselle,

Online
Majoituksen voi varata netissä joko hotellin omalla tai matkatoimiston sivustolla. Toisaalta pienen paikkakunnan hotelleista millään ei välttämättä ole omaa sivustoa. Monesti paikkakunnan hotellien hinnat löytyvät hintavertailusivustolta.

Jos hotellin sivustolla ei ole varaamismahdollisuutta, voit aina lähettää kyselyn sähköpostilla.

Sähköpostilla
Sähköpostin välityksellä varattaessa:
 * kysy ensimmäisenä onko haluamillasi päivämäärilläsi vielä tilaa, sekä hintoja.
 * kysy tarkemmin huonetyypeistä ja muista yksityiskohdista.
 * pyydä varaamaan.
 * anna henkilötietosi.
 * lopulta varmista mitä maksuja tulee jos joudut perumaan varauksesi.

Jos kirjoitat viestisi jollain muulla kielellä kuin hotellin virallista kieltä (esim. lähetät englanninkielistä sähköpostia portugalilaiseen hotelliin) kannattaa vain kysyä yksi tai kaksi asiaa per viesti, odottaa vastausta ja sen lisäksi lähettää lisää kysymyksiä.

Matkatoimistojen kautta
Useimmiten matkatoimistoilla on yhteistyötä vain muutamien paikkakunnalla olevien hotellien kanssa. On kuitenkin mahdollista löytää muunlaista majoitusta kuten leiriytymisalueita matkatoimiston kautta.

Puhelimitse
Soittamalla hotelliin voi usein saada hyvät hinnat. Kannattaa soittaa nimenomaan siihen hotelliin minne aikoo majoittua, ketjun varauskeskuksen sijaaan.

Varuksen muuttaminen tai peruutus
Jos esim. sairastut tai saavut päivää myöhemmin myöhästyneen lennon takia voit joutumaan muuttamaan tai perumaan varuksesi. Ota yhteyttä suoraan hotelliin, tai jos varaus on tehty matkatoimiston kautta, matkatoimistoon.

Ota huomioon hotellin perumiskäytännöt kun varaat. Monessa hotellissa vaaditaan luottokorttinumero varauksen takaamiseksi, ja jos perut varuksen vasta samana päivänä voit joutua maksamaan ensimmäisestä yöstä. Pahimmillaan voit joutua maksamaan koko yöpymisjaksosta jos perut varauksen liian myöhään.

Paikan päällä
Esimerkiksi autolla matkustaessa on helpointa alkaa etsimään majoitusta vasta paikan päältä. Jos et ole varannut etukäteen, vapaata huonetta kannatta kysyä heti kun saapuu paikkakunnalle. Parhaimmat ja halvimmat hotellit täyttyvät nopeasti, ja joissakin tapauksissa koko hotelli saattaa olla varattuna jotain juhlaa varten. Yömyöhään majoitusta voi olla hankala löytää ja joissakin tapauksessa myös vaarallinen kokemus.

Sinun ei tarvitse juosta tuntikausia etsiämässä matkaoppaassa suositettua hotellia uudessa kaupungissa. Mene vain sisään lähimpään hotelliin, ja jos se näyttää sopivalta kysy hintaa ja pyydä näkemään huonetta jonka jälkeen voit päättää jäätkö sinne vai jatkatko seuraavaan hotelliin.

Suosituimmissa kohteissa toimii matkailuinfopisteitä jossa voit tiedustella tarpeesiisi sopivaa majoitusta.

Majoitustyypit

 * Hostellit (tai "matkustajakodit") ovat halpoja majoituspaikkoja jotka ovat erityiten nuorten reppumatkailijoiden suosiossa.


 * Hotellit tarjoavat yksityisiä huoneita palvelun kanssa. Nämä voivat olla joko yksinkertaisia budget-luokan hotelleja tai viiden tähden luksushotelleja, tai tavallisemmin, jotain siitä välistä.


 * Kapselihotellit on japanilainen edullinen erikoisuus jossa nukutaan yhden hengen kapselissa joka on juuri sen kokoinen että pääsee sisään.


 * Bed and Breakfastit (B&Bs) sekä Majatalot tarjoavat hotellityylisiä huoneita mutta niissä joutuu/pääsee enemmän tekemisiin omistajien muiden vieraiden kanssa – ehkä talossa on vain yksi televisio. Tämä majoitusmuoto on varsin yleinen maaseudulla.


 * Hospitality exchange tai home stay verkosto on yhteisö joka saattaa yhteen matkailijat ja paikalliset. Matkailija tarjoaa kotona ollessaan yhtiön muualta paikkakunnilta tuleville jäsenille halpaa tai jopa ilmaista majoitusta kodissaan ja matkoilla hän asuu matkakohteessa asuvien verkon jäsenten luona. Tällaisessa verkossa on usein mukana tuhansia ihmisiä kaikkialta maailmalta.


 * Matkailuvaunussa/autossa nukkuminen tai harrastajien kesken Karavaanaus tarkoittaa että tavarat kulkee autossa mukana ja että yövyt camping- tai parkkipaikoilla. Jotkut käyttävät autoa vain liikkumiseen ja nukkuvat teltassa. Tämä antaa mahdollisuuden kuljettaa mukaan enemmän mukavuuksia – hyvävarustellussa asuntoautossa on usein kuin toinen koti. Karavaanialueilla voi olla monenlaisia yöpymismahdollisuuksia: parkkipaikkoja jossa on sähköä, telttailupaikkoja sekä mökkejä.


 * Telttailu on tee-se-itse majoitusta jossa matkailija kantaa kaiken tarvitsemansa mukanaan joko repussa tai autossa. Jos matkustat erämaassa tämä on usein ainoa tapa nukkua. Suomessa, Norjassa ja Ruotsissa on voimassa jokamiehenoikeudet, joka lyhyesti tarkoittaa että saa liikkua ja leirityä minne tahansa luonnossa kunhan jättää roskaamatta ja muuten tuhoamatta ympäristöä. Jos olet jossain muualla maailmassa on usein helpointa käyttää leirintäalueita. Suosituissa kansallispuistoissa maailmassa telttailu vaatii usein luvan josta joutuu maksamaan pari euroa.


 * Lomatalon vuokraus: on vaihtoehto jos aiot lomailla jossain pitkään esim. Alpeilla tai jossain Välimeren maassa. Oma talo tarjoaa mahdollisuuden rentoutua perheen kanssa; sinulla on oma keittiö, olohuone, makuuhuone sekä joissakin tapauksissa oma uima-allas.


 * Eksoottisia hotelleja: monessa paikassa on erityisiä hotelleja jotka ovat itsessään nähtävyyksiä – suomalaisille tunnetuin lienee Kemin lumilinna. Nämä maksavat kylläkin enemmän kuin tavallisessa hotelleissa mutta kyseessähän ei pelkästään ole "paikka nukkua".

Travel accomodation Trouver un logement Accommodatie vinden Att hitta någonstans att bo